

**REPUBLIKA HRVATSKA**

**ŽUPANIJA: OSJEČKO-BARANJSKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

1. **Izmjene prijedloga**

**ZA OPĆINU VLADISLAVCI**

**Vladislavci, 24. svibnja 2018.**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području općine Vladislavci iznosi: 916,9528 ha
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | **zakup** | **-** | **-** |
|  | **dugogodišnji zakup** | **2** | **77,4142** |
|  | **koncesija** | **2** | **583,7814** |
|  | **privremeno korištenje** | **18** | **201,6132** |
|  | **prodaja (neotplaćeno)** | **46** | **469,9275** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **34,0225** |  |
| površine određene za **prodaju**  - jednokratno, maksimalno  do 25% | **0,0000** |  |
| površine određene za **zakup** | **882,9303** |  |
| površine određene za **zakup za ribnjake** | **0,0000** |  |
| površine određene za **zakup zajedničkih pašnjaka** | **0,0000** |  |
| površine određene za **ostale namjene**  - jednokratno, maksimalno  do 5% | **0,0000** |  |

**MAKSIMALNA POVRŠINA ZA ZAKUP iznosi:** 50,00 ha.

**NAPOMENA/OBRAZLOŽENJE** :

|  |
| --- |
| Na području Općine Vladislavci bilo je ukupno 1570,0613 hektara poljoprivrednog zemljišta u vlasništvu Republike Hrvatske. Ranijim Programima raspolaganja (od 2003. godine na dalje) poljoprivredno zemljište bilo je određeno za prodaju (644,6536 ha), za dugogodišnji zakup (692,9511 ha) za povrat u vlasništvo i posjed prijašnjim vlasnicima (54,9515ha ), za zakup (165,1412 ha) i izuzeto od daljnje poljoprivredne proizvodnje (12,3639ha).  Provedbom ranijih programa raspolaganja izvršena je prodaja poljoprivrednog zemljišta i djelomičan povrat u vlasništvo i posjed prijašnjim vlasnicima.  Ovim Programom predviđena su samo dva oblika raspolaganja i to: zakup poljoprivrednog zemljišta i povrat u vlasništvo i posjed prijašnjim vlasnicima.  Općina Vladislavci dužna je do 9. lipnja 2018. godine usvojiti Program raspolaganja poljoprivrednim zemljištem u vlasništvu Republike Hrvatske (dalje, skraćeno: Program) . Zbog kratkoće roka za donošenje Programa, Prijedlog Programa upućen je na javni uvid, prije nego su pribavljena mišljenja i uvjerenja svih nadležnih tijela, propisanih člankom 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u vlasništvu Republike Hrvatske („Narodne novine“ br. 27/18).  Po primitku Uvjerenja Upravnog odjela za prostorno uređenje i graditeljstvo (koje potvrđuje koje se poljoprivredno zemljište nalazi unutar, a koje izvan građevinskog područja) utvrđeno je da se 37,2865 hektara poljoprivrednog zemljišta nalazi unutar granica građevinskog područja, i to poljoprivredno zemljište ne može biti obuhvaćeno Programom, te se stoga utvrđuje 1. izmjena Prijedloga Programa.  Ukupna površina poljoprivrednog zemljišta za raspolaganje je sa 950,2393 hektara, smanjena za 37,2865 hektara poljoprivrednog zemljišta unutar građevinskog područja naselja, te sada iznosi 916,9528 hektara. Od ukupne površine poljoprivrednog zemljišta u vlasništvu Republike Hrvatske predviđenog za raspolaganje površina od **882,9303 hektara je predviđena za zakup,** a površina od 34,0225 **za povrat u vlasništvo i posjed prijašnjim vlasnicima.** |

KLASA: 320-02/18-01/03

UR.BROJ: 2158/07-01-18-\_\_\_\_

Vladislavci, \_\_\_ lipnja 2018.

Predsjednik

Općinskog vijeća

Krunoslav Morović